Ketun keittiössä: Takaumia II
Ketun keittiössä on vietetty hiljaiseloa koska Karhuherra oli työmatkalla ja Ketturouva ja Poika olivat mummolassa isoäidin lihapatojen äärellä.
Poika täytti tänään kolme kuukautta. Tuoreiden kokkausten puutteessa nyt on sopiva aika kaivella seuraava Jamie Oliverin resepti, jonka toteutimme pian pojan syntymän jälkeen.
Pappardelleja, mausteista makkaraa & metsäsieniä
250 g mausteisia raakamakkaroita (pursota massa kuoresta)
1-2 pientä kuivattua chiliä murennettuna
400 g erilaisia sieniä paloiteltuna
pappardellea (säästä hiukan pastan keitinvettä!)
1 kourallinen raastettua parmesania
Kuullosta sipulia, valkosipulia ja makkaramassaa oliiviöljyssä kunnes seos ruskistuu hiukan. Lisää timjaminlehdet, chilit ja sienet ja paista kunnes sienten kosteus haihtuu. Ota sitten pannu liedeltä, mausta suolalla ja pippurilla. Löysennä seosta lisäämällä voinokareet ja tilkka pastan keitinvettä. Sekoita joukkoon valutettu pasta. Ripota päälle runsaasti persiljaa ja parmesaania.
(Ohje: Jamie Oliver, Alastoman kokin paluu)
Käytimme sekalaisia metsäsieniä pakastimestamme, siinä oli ainakin rouskuja ja lampaankääpää. Käyttämämme makkara oli hallista lihakauppiaaltamme ostettua, kauppiaan valmistamaa italialaista maalaismakkaraa. Lopputulos oli aivan erinomaisen herkullinen.
Lähettänyt Ketturouva klo 22:51
Tunnisteet: makkaraa, pasta, sienet
Heippa Ketturouva!
Kiitos parsankeitto-ohjeesta. Riennänpä nyt tuonne keittiön puolelle kokeilemaan miten itseltä sujuu.
Meillä kun tuo parsan valmistaminen ja nauttiminen rajoittuu siihen yhteen kertaan vuodessa...
Makoisia ruokahetkiä!
28. toukokuuta 2006 klo 15.07